Mapolesa a ile a thola Polao a mo kgutlisetsa habo. Ha a fihla a fumana mmae a kula haholo. Toko o ile a thabela ho mmona a nahana ho re o kgutletse ruri mme o tla phomola moyeng, le lentswe lena le mo kgathatsang le tla emisa. Toko o ile a kopa tshwarelo ho Polao empa Polao a se ke a dumela. A mo hopotsa tseo a mo entseng tsona le tseo a di entseng mmae a ba a mo roba dikgopo, ka lebaka la ho hana dikeletso tsa hae. A jwetsa ntatae hore tshwarelo o tla e fumana lehodimong e seng ho yena Polao. Mmatoko o lekile ho kopa Polao hore a se tsamaye hape hobane o se a kula haholo mme o tla shwa ha Polao a ka tsamaya. Polao ha a ka a mo mamela o ile a tsamaya. Mmatoko o ile a sola Toko ka se etsahetseng le ka moo a neng a nyefola kereke ka teng.